
BASES REGULADORES DE LA CONVOCATORIA PER L’ATORGAMENT DE SUBVENCIONS MUNICIPALS PER A L’ACTIVITAT ORDINÀRIA I EXTRAORDINÀRIA DE LES ENTITATS ESPORTIVES I JUVENILS DE LA CIUTAT DE CERVERA ANUALITAT 2023

Capítol primer.
DISPOSICIONS GENERALS

Article 1r  Objecte
Aquestes bases tenen per finalitat estructurar i fixar els criteris i el procediment per a la concessió de subvencions per part de Paeria de Cervera; a fi de regular la distribució de fons destinats a fomentar determinades activitats de la ciutat tendint a definir uns objectius i garantir als ciutadans i a les entitats, en igualtat de condicions, l’accés a aquestes prestacions per a serveis i activitats que complementin o supleixin les prestacions atribuïdes a la competència local.

2n Supòsits inclosos
Es considera subvenció qualsevol ajut directe o indirecte, valorable econòmicament a càrrec de la Paeria de Cervera, a favor de beneficiaris, sigui quina sigui a l’acte o negoci jurídic del qual es deriven i que compleixin els següents requisits:
a)  Que el lliurament es faci sense contraprestació directa del beneficiari.
b) Que el lliurament estigui subjecte al compliment d’un determinat objectiu, l’execució d’un projecte, la realització d’una activitat, l’adopció d’un comportament singular o la concurrència d’una situació, amb l’obligació del beneficiari de complir les obligacions materials i formals que s’hagin establert
c) Que el projecte, acció, la conducta o situació finançada tingui per objecte el foment d’una utilitat pública o interès social o de promoció d’una finalitat pública d’interès per al municipi de Cervera.

Article 3è Supòsit exclosos
En cap cas aquest Ordenament regularà:
a) Les aportacions de la Paeria de Cervera en activitats on participa conjuntament en la seva organització. 
b) Les aportacions de la Paeria de Cervera estipulades per mitjà d’un conveni de col·laboració.

Article 4t  Principis
Les subvencions s’atorgaran sota els principis de publicitat, transparència, concurrència i objectivitat, igualtat i no discriminació, eficàcia i eficiència i amb adequació a la legalitat pressupostària.
L’atorgament de les subvencions s’atendrà a les següents normes:
a) Tindran caràcter voluntari i eventual excepte en els casos que es disposin en aquest ordenament. 
b) No seran invocables com a precedent. 
c) En el cas de les subvencions per activitats extraordinàries puntuals no es concedirà una quantitat superior al cinquanta per cent del cost total de l’activitat que es subvenciona. 
d) No serà exigible l’augment o la revisió de la subvenció. 
e) Només serà aplicable a l’any natural, però en el concepte de la factura s’admetrà la temporada esportiva o curs escolar sempre que la data de factura estigui inclosa dins l’any de la pròpia convocatòria.
f) No es podran concedir directament ni indirectament subvencions en quantia equivalent o anàloga als que representin qualsevol recurs o imposició que hagin de satisfer els particulars o entitats a favor de les Hisendes Locals, en la mesura que signifiquin la concessió d’exempcions no permeses per la Llei o suposin compensació de quotes liquidades. 
Seran nuls els acords de subvencions que obeeixin a mera liberalitat.


Capítol Segon.
BENEFICIARIS

Article 5è  Beneficiaris
Podran sol·licitar subvencions:

a) Entitats i associacions esportives i juvenils, sense ànim de lucre, inscrites al Registre Municipal d’Entitats de la Paeria de Cervera com a tals.

Article 6è  Obligacions dels beneficiaris
Són obligacions dels beneficiaris:
a) Complir l’objectiu, executar el projecte, realitzar l’activitat que fomenta la concessió de subvencions en el termini assenyalat per aquesta convocatòria.

b) Justificar davant la Paeria els compliment dels requisits i les condicions, i també la realització de l’activitat i el compliment de la finalitat que determini la concessió. L’ajut concedit s’haurà d’aplicar d’acord amb la finalitat prevista, no autoritzant-se canvis de destinació de les subvencions donades.

c) Sotmetre’s a les actuacions de comprovació que s’estableixi per part de la Paeria, així com qualsevol altra comprovació i control financer que puguin dur a terme els òrgans de control competents, i aportar tota la documentació que sigui requerida en l’exercici de les actuacions anteriors.

d) Acreditar, en el moment de presentar la sol·licitud i en el de la seva justificació, que el beneficiari del subvenció està al corrent del compliment de les obligacions tributàries i davant la Seguretat Social i que no té deutes amb la Paeria de Cervera, mitjançant la presentació de certificat, o bé autoritzar expressament a la Paeria per obtenir l’acreditació 

e) Tota subvenció atorgada queda sotmesa a la condició de fer constar en la documentació i propaganda de les activitats que siguin subvencionades per la Paeria de Cervera, obligatòriament, l’escut de l’Ajuntament amb el títol “Paeria de Cervera.”

f) No es concediran ajuts a aquells peticionaris que tinguin pendents de justificació altres ajuts concedits amb anterioritat, si prèviament no han sol·licitat una pròrroga per escrit.
g) L’incompliment de qualsevol requisit establert en aquestes bases o la falta de presentació justificativa en els terminis legals, portarà implícita la renúncia a l’ajut i es procedirà d’ofici a la seva revocació.

h) La mera presentació d’una sol·licitud de subvenció per a una activitat implica el coneixement i l’acceptació d’aquestes bases.

[bookmark: OLE_LINK2][bookmark: OLE_LINK3][bookmark: OLE_LINK4]i) Complir les disposicions establertes en el capítol II de la Llei 19/2013, de 9 de desembre, de transparència, accés a la informació pública i bon govern (ESTATAL),  sempre que la quantia de la subvenció sigui superior a 100.000 € anuals o quan al menys el 40% del total dels seus ingressos anuals tinguin caràcter d’ajuda o subvenció pública, sempre que assoleixin com a mínim la quantitat de 5.000,00 €. 

[bookmark: OLE_LINK5][bookmark: OLE_LINK6][bookmark: OLE_LINK7]j) Complir les disposicions establertes en el capítol II de la Llei 19/2014, de 29 de desembre, de transparència, accés a la informació pública i bon govern (AUTONOMICA), sempre que la quantia de la subvenció sigui superior a 100.000 € anuals o quan al menys el 40% del total dels seus ingressos anuals tinguin caràcter d’ajuda o subvenció pública, sempre que com assoleixin com a mínim la quantitat de 5.000,00 €, en el moment que entri en vigor aquesta llei.

k) En el cas que la subvenció o ajut superi els 10.000,00 € els beneficiaris hauran de comunicar a la Paeria de Cervera, la informació relativa a les retribucions dels seus òrgans de direcció o administració, a l’efecte de fer-les públiques (En el moment d’entrada en vigor de l’art. 15 la Llei 19/2014, de 29 de desembre, de transparència, accés a la informació pública i bon govern).
 

Capítol Tercer.
ACTIVITATS OBJECTE DE SUBVENCIÓ.

Article 7è  Despeses subvencionables 

Són subvencionables les activitats programades per les entitats, que es realitzin durant l’any, curs  o temporada en què se sol·liciten, obertes i que responguin a qualsevol activitat que es realitzi en l’àmbit esportiu i juvenil del municipi, així com aquelles activitats que promoguin i promocionin la ciutat i siguin representatives de l’activitat de Cervera, dels seus pobles agregats, o del propi municipi.
En el supòsit d’adequació, construcció, rehabilitació i millora de béns inventariables, els beneficiaris han de destinar el bé a la finalitat concreta per la qual es va concedir la subvenció per un període no inferior a 5 anys en el cas dels béns inscrits en un registre públic, i de 2 anys en la resta de béns.
Les actuacions subvencionables hauran de tenir lloc durant l’exercici 2023 (de l’1 de gener de 2023 a 31 de desembre de 2023).
Excepcionalment, podran ser subvencionables aquelles actuacions que tinguin lloc durant el durant la temporada esportiva 2022 - 2023 o 2023 -2024, sempre que la despesa sigui facturada dins l’anualitat de la convocatòria dels ajuts.
Les despeses de desplaçaments només seran subvencionables sempre que existeixi una relació entre la data del desplaçament i l’activitat esportiva en qüestió (caldrà aportar calendari esportiu) i també es tindrà en consideració el nombre de desplaçats en relació amb els desplaçaments presentat, amb la màxima ocupació dels vehicles.  L’import del quilometratge serà el fixat com a exempt de IRPF. Si es justifica la retenció, es podrà tenir en compte imports superior, sense ser superior al previst a les bases d’execució del pressupost.
En cap cas se subvencionaran actuacions que hagin estat incloses en un període justificatiu anterior.

Article 8è  Supòsit exclosos

No seran subvencionables en cap cas les despeses originades per festes, dinars, sopars, aplecs, gales, homenatges, presentacions, cloendes o similars, referents a aliments i begudes i despeses relacionades amb aquests esdeveniments (lloguer de taules, cadires, vaixelles, carpes ...).

En les subvencions extraordinàries no seran subvencionables, en cap cas:
a) L’adequació de locals o qualsevol tipus d’intervenció en edificis. 
b) Les despeses derivades del funcionament (lloguers, telèfons, llum, nòmines de personal...). 
c) L’adquisició de béns mobles i/o immobles. 

Capítol Quart.
PROCEDIMENT DE CONCESSIÓ

Article 9è Concessió en règim de competència competitiva.
L’únic procediment regulat a les bases es tramita en règim de concurrència competitiva, mitjançant el qual la concessió de subvencions es fa per comparació de les sol·licitud presentades, en un únic procediment de selecció en el cas de les ordinàries. En el cas de subvencions extraordinàries poden existir al llarg de l’exercici 2023 successius procediments de selecció.

Article 10è  Pressupost
Les quantitats màximes per atendre les activitats subvencionables seran les que anualment el Ple consigni en el pressupost de l’exercici corresponent per a cadascuna de les dues regidories.

Article 11è Tipus de subvenció, termini de sol·licitud i documentació a presentar
Es distingeixen dos modalitats de subvenció:
a) Subvencions per les activitats de les entitats i associacions al llarg d’un període llarg de temps (temporada esportiva, escolar, anualitat,...).
La sol·licitud d’ajut es farà per mitjà d’una instància adreçada al Paer en cap de Cervera (MODEL INSTÀNCIA SOL·LICITUD) i caldrà adjuntar a la petició la següent documentació:
1.- Pressupost d’ingressos i despeses  i memòria de tota l’activitat ordinària i del pressupost de l’activitat per la qual se sol·licita la subvenció. ( segons ANNEX 1)
2.-Indicadors propis de cada Regidoria ( esports i Joventut).

Així mateix, cada regidoria podrà demanar d’altra documentació (enquesta amb indicadors d’activitat, acord de col·laboració amb la Paeria, etc..) que consideri adient per valorar la sol·licitud.
El termini màxim per sol·licitar la subvenció per l’activitat ordinària i presentar la documentació que ha d’acompanyar la sol·licitud és el divendres 15 de setembre de 2023 a les 14:00h.

b) Subvencions per a activitats extraordinàries puntuals.
S’entén com a activitat extraordinària puntual tota aquella activitat nova,  que no s’ha realitzat anteriorment i no estava prevista en el moment de sol·licitar la subvenció per l’activitat ordinària.
La sol·licitud d’ajut es farà per mitjà d’una instància adreçada al Paer en cap de Cervera (MODEL INSTÀNCIA SOL·LICITUD) i caldrà adjuntar a la petició la següent documentació:
1.- Pressupost: ingressos i despeses i memòria de l’activitat a subvencionar ( segons ANNEX 1)

Així mateix, cada regidoria podrà demanar d’altra documentació (enquesta amb indicadors d’activitat, acord de col·laboració amb la Paeria, etc..) que consideri adient per valorar la sol·licitud.
El termini màxim per sol·licitar la subvenció per l’activitat ordinària i presentar la documentació que ha d’acompanyar la sol·licitud és el divendres 15 de setembre de 2023 a les 14:00h.

Article 12è  Documentació incorrecta o incompleta
En cas que la documentació presentada sigui incorrecta o incompleta, la Paeria de Cervera sol·licitarà, per escrit, que s’esmeni o completi durant un període determinat no superior a 15 dies, bo i advertint que, d’incomplir-se el termini establert, s’arxivarà d’ofici l’expedient sense cap tràmit posterior.


Capítol Cinquè.
CRITERIS PER A L’ASSIGNACIÓ DE SUBVENCIONS.
MÈRITS I BAREMACIÓ

Article 13è  Criteris
Els criteris que han de servir de base per a la priorització de determinats projectes i propostes i la seva valoració són els següents:


Valoració
En tots els casos, per determinar la quantia individualitzada de la subvenció, per l’activitat ordinària, es tindran el compte els criteris següents:


REGIDORIA D’ESPORTS

Criteris
Es prioritzaran aquells projectes i/o propostes que tendeixin a:
a)  Potenciar activitats d’esport de base. 
b) Potenciar activitats de foment de l’esport local.
c) Fomentar l’esport femení.
d) Afavorir programes d’activitats esportives que comportin la relació entre col·lectius i/o entitats de la ciutat. 
e) Donar suport a activitats obertes o de caire públic, gestionades per entitats, que suposin una aportació a l’oferta esportiva de la ciutat.
f) Potenciar activitats esportives de caire inclusiu i integrador.

Valoració

En tots els casos, per determinar la quantia individualitzada de la subvenció per l’activitat ordinària, es tindran el compte els criteris següents:
a)  La subvenció de la Paeria de Cervera no podrà superar en cap cas el 50% del pressupost de l’actuació i en cap cas la quantitat sol·licitada. L’import total de les subvencions rebudes no podrà ser mai d’una quantia que en concurrència amb altres subvencions o ajuts rebuts d’altres administracions o ens públics o privats, superi el cost de l’activitat desenvolupada pel beneficiari.
b) Les seccions esportives de les diferents entitats no podran rebre una subvenció superior als 300,00 € per a la realització de la seva activitat ordinària.
c) L’import de les subvencions queda establert entre un màxim de 6.000,00 € i un mínim de 150,00 € per a  l’activitat ordinària de les diferents entitats esportives locals.
d) Les entitats que desenvolupin activitats esportives similars, o portin o la pràctica d’una mateixa modalitat esportiva rebran ajut d’import igual o similar, només diferenciant-se per les particularitats pròpies del club: categoria, esportistes, despesa, desplaçament,... 
e) La subvenció per l’activitat ordinària es pot aconseguir per la suma dels següents barems:

a. Nombre d’esportistes de base, fins a 18 anys (fins a 40 punts).
b. Fomentar l’esport femení, Nombre d’esportistes  (fins a 15 punts).
c. Nombre d’esportistes totals de l’entitat (fins a 10 punts).
d. Afavorir la inclusió de nois i noies procedents de famílies amb condicions socials desfavorides i derivades des de els serveis socials (fins a 10 punts).
e. Promocionar les activitats esportives adreçades i/o amb la participació de persones amb discapacitat (fins a 5 punts).
f. Necessitar de desplaçaments més enllà de la província pel desenvolupament de la seva activitat (fins a 5 punts).
g. Participar en competicions de primer nivell, català, estatal o internacional (fins a 5 punts).
h. Participar en competicions oficials de llarga durada (fins a 5 punts).
i. Costos federatius de l’activitat esportiva (fins a 5 punts)


REGIDORIA DE JOVENTUT

Criteris
Es prioritzaran aquells projectes i/o propostes que tendeixin a:
1. Afavorir programes d’activitats juvenils que comportin la relació entre col·lectius i/o entitats de la ciutat. 
2. Potenciar activitats educatives de lleure i recreatives adreçades a joves i infants.
3. Donar suport a propostes que complementin aspectes de l’oferta juvenil generada des de l’Administració, i que es puguin cogestionar conjuntament. 
4. Donar suport a activitats obertes o de caire públic, gestionades per entitats, que suposin una aportació a l’oferta d’activitats juvenils de la ciutat i que tinguin relació amb el Pla Local de Joventut.
5. Potenciar activitats juvenils de caire integrador.
6. Col·laborar amb les activitats que organitza la Regidoria de joventut.

Valoració
En tots els casos, per determinar la quantia individualitzada de la subvenció per l’activitat ordinària, es tindran en compte els criteris següents:
a) La subvenció de la Paeria de Cervera no podrà superar en cap cas el 50% del pressupost de l’actuació i en cap cas la quantitat sol·licitada. L’import total de les subvencions rebudes no podrà ser mai d’una quantia que en concurrència amb altres subvencions o ajuts rebuts d’altres administracions o ens públics o privats, superi el cost de l’activitat desenvolupada pel beneficiari.
b) L’import de les subvencions queda establert entre un màxim de 2.000,00 € i un mínim de 200,00 € per a  l’activitat ordinària de les diferents entitats juvenils locals.
c) La subvenció per l’activitat ordinària es pot aconseguir per la suma dels següents barems:

a) Fomentar les activitats educatives i formatives adreçades a joves i infants (fins a 40 punts).
b) Afavorir la inclusió de nois i noies procedents de famílies amb condicions socials desfavorides i derivades des de els serveis socials (fins a 15 punts).
c) Promocionar les activitats juvenils adreçades i/o amb la participació de persones amb discapacitat (fins a 10 punts).
d) Realitzar activitats obertes a la participació del públic en general (fins a 10 punts).
e) Dèficit d’activitats anàlogues al municipi (fins a 10 punts).
f) Desenvolupar activitats de llarga durada (fins a 5 punts).
g) El grau de coincidència amb els objectius del Pla Local de Joventut  de la ciutat de Cervera (fins a 10 punts).



Article 14è  Resolució i notificació.
Un cop analitzades les sol·licituds, la regidoria d’esports i la regidoria de joventut resoldran, previ informe d’Intervenció de Cabals Municipals sobre l’existència de crèdit, l’aprovació de les sol·licituds que compleixen els requisits establerts a les bases específiques i obtinguin més puntuació segons els criteris aquí establerts.

Un cop aprovada la proposta de subvencions per l’activitat ordinària i extraordinària per mitjà de resolució del/la regidor/a d’ambdues regidories, és comunicarà a cada entitat la concessió o no de subvenció i l’import corresponent, obrint-se el període per a realitzar la justificació. 

La Paeria publicarà al tauler d’anuncis i al web de la corporació les subvencions ordinàries i extraordinàries concedides amb expressió de la convocatòria, el programa i el crèdit pressupostari al qual s’imputin, el beneficiari, la quantitat concedida i la finalitat de la subvenció.

Així mateix, la Paeria publicarà al Butlletí Oficial de la Província un extracte de la resolució per la qual es concedeix la subvenció, amb indicació dels llocs on se’n pot consultar el seu contingut íntegre. 

Capítol Sisè.
JUSTIFICACIÓ I PAGAMENT.

Article 15è Justificació de les subvencions
Per percebre les subvencions atorgades cal haver realitzat l’activitat subvencionada i presentar a la regidoria corresponent de la Paeria, la instància de presentació de la documentació justificativa (MODEL INSTÀNCIA “JUSTIFICACIÓ”) acompanyada de la següent documentació:

a) Subvencions ordinàries:
a) Memòria i compte justificatiu de l’activitat subvencionada, amb el desglossament de totes les despeses i ingressos que hagin generat (ANNEX 2) amb   concordança amb el pressupost presentat inicialment.

b) Relació de despeses generades per l’activitat subvencionada  (ANNEX 3). Aquesta relació ha de tenir identificació del creditor i del document, l’import, la data d’emissió. En aquesta relació, també, s’ha de detallar les despeses no subvencionables.
c) En el cas de tenir ingressos per a prestació de serveis cal adjuntar una relació detallada dels mateixos, degudament signada i segellada.

En qualsevol cas, les despeses s’han de poder acreditar mitjançant factures i altres documents de valor probatori equivalent, i quan la Paeria així ho sol·liciti han de ser validats per a permetre el control de la concurrència de subvencions.

Les factures han de reunir els requisits expressats en el RD 1619/2012, de 30 de novembre, pel qual es regula el deure d’expedició i lliurament de factures.

El termini màxim per presentar la documentació justificativa de les activitats ordinàries és el dijous 30 de novembre de 2023 a les 14:00h.

Excepcionalment, la Paeria podrà concedir una pròrroga fins el divendres 19 de gener de 2024 a les 14:00h, prèvia sol·licitud de l’entitat, degudament justificada, i registrada abans de la data finalització del termini de presentació de la documentació justificativa.

b) Subvencions extraordinàries:

a) Memòria i compte justificatiu de l’activitat subvencionada, amb el desglossament de totes les despeses i ingressos que hagin generat (ANNEX 2) amb   concordança amb el pressupost presentat inicialment.
b) Relació de despeses generades per l’activitat subvencionada de l’entitat (ANNEX 3) Aquesta relació ha de tenir identificació del creditor i del document, l’import, la data d’emissió. En aquesta relació, també, s’ha de detallar les despeses no subvencionables.

En qualsevol cas, les despeses s’ha de poder acreditar mitjançant factures i altres documents de valor probatori equivalent, i quan la Paeria així ho sol·liciti han de ser validats per a permetre el control de la concurrència de subvencions.
Les factures han de reunir els requisits expressats en el RD 1619/2012, de 30 de novembre, pel qual es regula el deure d’expedició i lliurament de factures.

[bookmark: _Hlk529430060]El termini màxim per presentar la documentació justificativa de les activitats ordinàries és el dijous 30 de novembre de 2023 a les 14:00h.

Excepcionalment, en el cas que l’activitat extraordinària tingui lloc durant el mes de desembre de 2023, el termini màxim per presentar la documentació justificativa serà el divendres 19 de gener de 2024 a les 14:00h, prèvia petició de l’entitat, degudament justificada, i registrada abans de la data finalització del termini de presentació de la documentació justificativa..

Tant en les subvencions ordinàries com en les subvencions extraordinàries la subvenció s’ha de realitzar en el termini establert.

Article 16è  Justificació de l’execució de l’actuació: import a justificar. 
L’import de la despesa subvencionable que s’ha de justificar serà el que es determini com a pressupost de l’activitat subvencionada.

L’import de la subvenció concedida es reduirà, en el cas que l’entitat justifiqui un import inferior al doble de la subvenció atorgada, la reducció es farà de forma proporcional a l’import final justificat.

En ambdós casos, el beneficiari en el moment de presentar la justificació podrà sol·licita la renúncia a la part corresponent de la subvenció no justificada 

Prèvia avaluació del compliment de la finalitat de la subvenció, la Paeria podrà reduir l’import de la subvenció mitjançant resolució expressa que podrà ser simultània amb l’acord d’aprovació de la justificació. En cas contrari, es procedirà a l’inici del procediment de revocació parcial o total de la subvenció.

La Paeria comprovarà, mitjançant tècniques de mostreig, que abastaran al menys un 10% dels expedients de cada regidoria, les justificacions presentades, sol·licitant els justificants que consideri oportuns per obtenir l’evidència raonable de la correcta aplicació de les subvencions.

Article 17è  Aprovació de la justificació
L’aprovació correspondrà a la Regidoria, que podrà reduir la subvenció en el percentatge corresponent a les despeses efectivament produïdes.

Article 18è  Termini de pagament.
Un cop presentada la documentació justificativa (article 15è) i aprovada es procedirà a l’expedició de l’ordre de pagament corresponent.

De forma excepcional, a criteri de la Paeria i sempre i quan la situació econòmica de l’entitat ho requereixi es podrà fer el pagament en bestreta d’una part de la subvenció, prèvia justificació de la quantitat a pagar en aquest concepte.


Capítol Setè.
SEGUIMENT, MODIFICACIÓ, INCOMPLIMENT I REINTEGRAMENT

Article 19è  Seguiment i coordinació de la gestió i compliment de les subvencions
Les regidories realitzaran el seguiment i coordinació del procés de sol·licitud, concessió i justificació de les subvencions ordinàries i extraordinàries. 

Article 20è  Modificació de subvencions
L’alteració de les condicions que van determinar la concessió de la subvenció, i en tot cas, l’obtenció concurrent de subvencions o ajudes d’altres administracions públiques pot donar lloc a la modificació de la resolució d’atorgament.

Article 21è  Incompliment i reintegrament 
L’incompliment per causes imputables al beneficiari de les obligacions imposades com a conseqüència de la concessió de les subvencions, així com el falsejament, la inexactitud o l’omissió de les dades subministrades que hagin servit per a la concessió de les subvencions, comportarà la pèrdua total o parcial d’aquestes, i si procedeix, el reintegrament amb l’abonament dels interessos de demora, segons allò establer a la legislació vigent.

Disposició addicional primera
En tot allò que no estigui previst en aquestes bases específiques, s’aplicarà la Llei 38/2003, de 17 de novembre, general de subvencions, el Reial Decret 887/2006, de 21 de juliol, pel qual s’aprova el reglament de la Llei general de subvencions.

Disposició addicional segona
El/la regidor/a d’esports i joventut és competent per a resoldre totes les qüestions i dubtes que es plantegin sobre l’aplicació i interpretació d’aquestes bases.





Cervera, maig de 2023

